ANEKS C: NABAVKA

U KONTEKSTU PROJEKTA KOJI FINANSIRA

MINISTARSTVO SPOLJNIH POSLOVA NORVEŠKE

Partner primenjuje svoja pravila nabavke ukoliko ona garantuju poštovanje međunarodno priznatih standarda. Ukoliko pravila ne pružaju ekvivalentne garancije, ili u posebnim slučajevima, MFA i Partner će se dogovoriti o primeni drugih procedura nabavke koje pružaju takve garancije. U ovom slučaju, pravila koja treba slediti su data u Ugovoru o grantu.

Bez obzira na navedeno, sva nabavka koju u kontekstu Projekta sprovodi Partner biće u skladu sa principima i odredbama navedenim u Aneksu C.

1. **UVOD**
	1. Aneks C postavlja pravila nabavke i principe koje će Partner primenjivati pri nabavci dobara, usluga ili radova vezanih za Projekat finansiran od strane Ministarstva spoljnih poslova (MFA). Mogu biti određena strožija pravila, kao dopuna obavezujućih minimalnih pravila koja su postavljena Aneksom C.
	2. MFA može izvršiti naknadne provere kako bi ustanovilo da li Partner postupa u skladu sa pravilima navedenim u Aneksu C.
	3. Ukoliko dođe do odstupanja od pravila koja su navedena u Aneksu C, MFA neće biti odgovorno za troškove Projekta koji su nastali kao posledica tih odstupanja, što može dovesti do zadržavanja sredstava ili zahteva za povraćaj u skladu sa članom 20 Ugovora o grantu.
	4. Ugovori neće biti veštački podeljeni kako bi se zaobišle granične sume predviđene procedurom nabavke. Svi novčani iznosi koji se pominju u Aneksu C su izraženi bez poreza na dodatu vrednost (PDV).
	5. Odredbe o nabavci će se takođe primeniti na sve nabavke koje sprovode Partnerovi saradnici ili drugi. Partner će biti odgovoran za poštovanje ovih pravila, bez obzira da li nabavku sprovodi Partner, saradnici ili ostali.
2. **OSNOVNI PRINCIPI**
	1. Ukoliko je Projektom zahtevano da Partner izvrši nabavku, ugovor mora biti sklopljen u skladu sa tenderskom procedurom, sa ponuđačem koji ima ekonomski najbolju ponudu (npr. ponuđač koji ima najbolji rezultat zasnovan na odnosu cene i kvaliteta) ili ukoliko je odgovarajuće, sa ponuđačem koji je ponudio najnižu cenu. Tom prilikom, Partner će izbeći svaki sukob interesa i poštovati sledeće osnovne principe:
3. **Konkurencija**: Primenjene procedure i dodela ugovora će biti zasnovani na pravičnom konkursu.
4. **Jednak tretman i ne-diskriminacija**: Pravo učešća u tenderskoj proceduri će biti otvoreno za sva fizička i pravna lica, na jednak način. Tokom celog procesa nabavke i dodele ugovora, Partner neće diskriminisati kandidate/učesnike tendera ili grupe kandidata/učesnika tendera.
5. **Transparentnost i najava nabavke**: Opšte pravilo je da će tenderske procedure biti zasnovane na prethodnoj objavi. Ukoliko Partner ne započne otvorenu tendersku proceduru, biće u obavezi da obrazloži izbor učesnika tendera koji su pozvani da daju ponudu.
6. **Objektivni kriterijum**: Partner će oceniti pristigle ponude na osnovu objektivnih kriterijuma, koji će omogućiti Partneru da izmeri kvalitet ponuda i uzme u obzir cenu (ponuda sa najnižom cenom će dobiti najvišu ocenu za kriterijum cene). Kriterijumi treba da budu unapred definisani i relevantni za ugovor koji je u pitanju.
7. **Evidencija**: Partner će čuvati dovoljan broj odgovarajućih dokumenata i drugih zapisa u vezi procedure, procene i odlučivanja o odabiru prihvaćenih ponuda.
8. **KVALIFIKOVANI UČESNICI TENDERA**
	1. Učesnici tendera moraju da obezbede informacije o pravnom obliku i vlasničkoj strukturi.
	2. Učesnici tendera će biti isključeni iz procedure nabavke ukoliko:
9. su u bankrotu ili stečaju, sudskom postupku u kome se odlučuje o njihovom poslovanju, postupku prinudne naplate, ukoliko su njihove poslovne aktivnosti suspendovane ili su u postupku koji se tiče navedenih stvari ili u sličnoj situaciji koja je proistekla iz slične procedure regulisane nacionalnim zakonskim i drugim propisima. Ipak, učesnici tendera koji su u ovakvoj situaciji mogu učestovati ukoliko je Partner u mogućnosti da od njih kupi predmete nabavke po izuzetno povoljnim uslovima, bilo da se radi o dobavljaču koji sigurno obnavlja svoje poslovne aktivnosti ili o poveriocu likvidacije, bankrota, prinudne naplate ili putem slične procedure definisane nacionalnim zakonodavstvom.
10. su oni lično ili osobe koje imaju ovlašćenje da ih zastupaju, donose odluke ili kontrolišu, bili pravnosnažnom presudom osuđeni za kršenje zakona zbog svog poslovnog ponašanja;
11. su krivi za izuzetno loše profesionalno ponašanje, što je dokazano na svaki način koji Partner može da opravda;
12. nisu ispunili obaveze plaćanja doprinosa za socijalno osiguranje ili porez u skladu sa zakonskim odredbama države u kojoj su osnovani ili u državi Partnera ili državi u kojoj ugovor treba da bude izvršen;
13. su oni ili osobe koje imaju ovlašćenje da ih zastupaju, donose odluke ili kontrolišu, pravnosnažno osuđeni za prevaru, korupciju, umešanost u kriminalne organizacije ili pranje novca;
14. iskorišćavaju dečiji rad ili prinudni rad i/ili vrše diskriminaciju i/ili ne poštuju prava na slobodu udruživanja, organizovanja i angažovanja u kolektivnim pregovorima u skladu sa osnovnim konvencijama Međunarodne organizacije rada (MOR).
	1. Učesnici tendera će pismeno potvrditi da se ne nalaze ni u jednoj od gore opisanih situacija. Iako će učesnici tendera dati takvu potvrdu, Partner će istražiti bilo koju od gore navedenih situacija ukoliko ima razumnog osnova da sumnja u sadržaj takvih potvrda.
	2. Ugovori neće biti sklopljeni sa učesnicima tendera koji tokom procedure nabavke budu bili:
15. podložni sukobu interesa;
16. odgovorni za pogrešno predstavljanje informacija dostavljenih na zahtev Partnera, kao uslov za učešće u tenderskoj proceduri, ili za nedostavljanje ovih informacija.
17. **OPŠTA PRAVILA NABAVKE**
	1. Tenderska dokumentacija će biti izrađena u skladu sa najboljom međunarodnom praksom. Partner može dobrovoljno da koristi modele koji su objavljeni u Praktičnom vodiču o evropskoj pomoći -Practical Guide on the Europe Aid na (EU) veb sajtu.
	2. Partner će uzeti u obzir univerzalni dizajn i mogući uticaj na životnu sredinu svih planiranih nabavki.
	3. Svi pozivi na tender će sadržati informaciju da će ponude biti odbačene ukoliko dođe do bilo kakvih korupcionih aktivnosti u vezi sa odabirom najbolje ponude. U svim ugovorima koji su zaključeni u okviru Projekta biće navedeno da Partner može da raskine ugovor ukoliko se dokaže da je bilo nelegalnih ili korupcionih aktivnosti u vezi sa zaključenjem ugovora ili njegovim izvršenjem.
	4. Vremenski rokovi za prijem tenderskih ponuda i zahteva za učestvovanjem moraju biti dovoljni da omoguće zainteresovanim stranama razuman i odgovarajući period za pripremu i predaju njihovih ponuda za tender.
	5. Komisija za procenu mora biti postavljeno tako da ocenjuje prijave i/ili tendere u vrednosti od 500.000 NOK ili više na osnovu kriterijuma isključivanja, odabira i dodele. Komisija mora imati neparan broj članova, najmanje tri, kao i tehničke i administrativne kapacitete koji su neophodni za donošenje obrazloženog mišljenja o tenderu.
	6. Za ugovore čija vrednost prelazi 100.000 NOK, Partner će sastaviti pisani zapis sa dokumentacijom o svim procenama i odlukama kroz ceo tok procesa nabavke, od faze planiranja do potpisivanja ugovora. Na zahtev MFA, Partner će dostaviti pisani zapis MFA i odobriti pristup MFA svim relevantnim informacijama i dokumentaciji u vezi sa procedurom nabavke i primenjenim postupcima.